อรเณศ ดีคาบาเลส

อรเณศ ดีคาบาเลส (เกิด 6 กันยายน พ.ศ. 2537)  เป็นนักแสดง นางแบบ อดีตนักกีฬา​แบดมินตันชาวไทย มีผลงานเรื่องแรกคือภาพยนตร์ คู่กรรม รับบทเป็น "อังศุมาลิน" แสดงคู่กับณเดชน์ คูกิมิยะ เข้าสู่วงการบันเทิงจากการทาบทามของศุภชัย ศรีวิจิตร

 ประวัติ 
อรเณศ ดีคาบาเลส เกิดวันอังคารที่ 6 กันยายน พ.ศ. 2537 มีภูมิลำเนาอยู่ที่จังหวัดเชียงใหม่ นับถือศาสนาคริสต์นิกายโปรเตสแตนต์ เป็นบุตรของอัลเบิร์ตโต ดีคาบาเลส มีเชื้อสายไทย, ฟิลิปปินส์, สวิตเซอร์แลนด์, อังกฤษ และสเปน ส่วนมารดาชื่อชฎาพร ไชยกอ เป็นชาวไทยเชื้อสายจีน ต่อมาออกมาว่ามีเชื้อสายลาหู่  

มีชื่อเดิมว่า "อมราวดี" ต่อมาเมื่อสู่เข้าวงการบันเทิงจึงเปลี่ยนชื่อเป็น "อรเณศ" ส่วนนามสกุล "ดี คาบาเลส" นั้น ดี (D) มาจากนามสกุลของย่า คือ โทณะวณิก (Donavanik) ส่วน คาบาเลส เป็นนามสกุลของปู่ บิดาจึงนำมารวมกันเป็น ดีคาบาเลส มีพี่น้องทั้งหมด 3 คน อรเณศเป็นคนกลาง มีพี่สาวชื่อ อนงค์นาถ ดีคาบาเลส และน้องชายชื่อ กฤษฎา ไชยกอ นอกจากนี้ เธอยังมีลูกพี่ลูกน้องชื่อวิภาวี ดีคาบาเลส ซึ่งเป็นนักกีฬาจักรยานทีมชาติไทยจักรยานวาง “น้องสาวริชชี” ลุ้นทองซีเกมส์-ลูกยางเหมา - Sport - Manager

เธอเข้ารับการศึกษาระดับชั้นอนุบาลถึงประถมศึกษาตอนปลายจากโรงเรียนพระหฤทัย เชียงใหม่, ระดับชั้นมัธยมศึกษาปีที่ 1-4 ที่โรงเรียนเรยีนาเชลีวิทยาลัย, ระดับชั้นมัธยมศึกษาปีที่ 5-6 ที่โรงเรียนวารีเชียงใหม่ สายวิทย์-คณิต และระดับอุดมศึกษา คณะวิทยาศาสตร์การกีฬา จุฬาลงกรณ์มหาวิทยาลัย

อรเณศ เคยคบหากับ ก็อต อิทธิพัทธ์ ฐานิตย์ โดยพบรักจากการแสดงละคร ซ่อนเงารัก ซึ่งทั้งสองรับบทพระนางร่วมกัน ปัจจุบันประกาศอย่างเป็นทางการว่าเลิกรากันแล้ว

 การทำงาน 
 นักกีฬาแบดมินตัน 
อรเณศ ดีคาบาเลส เริ่มมีความสนใจแบดมินตันอย่างจริงจังขณะอายุได้ 5 ปี โดยมีพ่อของเธอ ซึ่งเป็นโค้ชแบดมินตันทีมจังหวัดเป็นผู้ฝึกสอน ครั้นเมื่ออายุ 8-9 ปี เธอก็ได้รับการฝึกสอนโดย จางลี่ ซึ่งเป็นผู้ฝึกสอนเชื้อสายจีน และหลังจากนั้น อรเณศก็ได้รับการฝึกสอนจากโค้ชเฉียว ซึ่งเป็นแชมป์โลกประเภทชายคู่ทำหน้าที่เป็นผู้ฝึกสอนนิตย์รดี สรรพกิจ. คุยนอกสนาม. เดลินิวส์. ฉบับที่ 23,502. วันอาทิตย์ที่ 16 กุมภาพันธ์ พ.ศ. 2557. ISSN 16860004. หน้า 11

เมื่ออายุ 9 ปี อรเณศ ดีคาบาเลส ยังเคยเล่นแบดมินตันกับรัชนก อินทนนท์ มาแล้วครั้งหนึ่ง รวมถึงเธอยังมีนักแบดมินตันที่ชื่นชอบและเป็นต้นแบบคือ ซู หลิน

นอกจากนี้ อรเณศได้เป็นนักกีฬาแบดมินตัน กีฬาเยาวชนภาค มีผลงานโดดเด่นคว้ารางวัลชนะเลิศหญิงเดี่ยวภาคเหนือ รุ่นอายุไม่เกิน 18 ปี และใน พ.ศ. 2556 เธอได้จับคู่กับสาวิตรี อมิตรพ่าย ซึ่งเป็นนักกีฬาแบดมินตันทีมชาติไทย เข้าแข่งขันรายการซียูโอเพน 2013 ที่จัดขึ้น ณ จุฬาลงกรณ์มหาวิทยาลัย"ริชชี่-เอ็มเอ็ม" พ่าย ร่วงตบลูกขนไก่ "ซียู" - เดลินิวส์

ปี พ.ศ. 2560 เธอได้ลงแข่งขันรายการ Astec Chiangmai Badminton Sawasdee Cup 2017 รายการแข่งขันแบดมินตันนานาชาติที่จัดขึ้นที่จังหวัดเชียงใหม่ ซึ่งเป็นการลงสนามแข่งขันรายการใหญ่ในรอบ 5 ปี เธอได้จับคู่กับอนงค์นาถ ดีคาบาเลส พี่สาวของเธอ โดยทั้งคู่ได้ลงแข่งขันในประเภทหญิงคู่ รุ่นอายุ 20-24 ปี ผลการแข่งขันทั้งคู่ชนะเลิศคว้าเหรียญทองมาครองได้สำเร็จ

ปี พ.ศ. 2562 ริชชี่ได้ลงแข่งขันรายการ Astec Chiangmai Badminton Sawasdee Cup 2019 ผลการแข่งขันริชชี่คว้าเหรียญทองประเภทหญิงเดี่ยวรุ่นอายุ 25-29 ปีและเหรียญเงินประเภทหญิงคู่รุ่นอายุ 25-29 ปี และต้นปี 2563 ที่ผ่านมาริชชี่ได้ทำการลงแข่งขันแบดมินตันในงานกีฬามหาวิทยาลัยแห่งชาติครั้งที่ 47 รวมกับทีมกีฬามหาวิทยาลัยรามคำแหง ซึ่งผลการแข่งขันประเภททีมหญิงสามารถคว้าเหรียญทองมาได้สำเร็จ

 นักแสดง 
เมื่อปี พ.ศ. 2554 ก่อนเข้าสู่วงการบันเทิงเคยประกวดมิสทีนไทยแลนด์ ผ่านเข้าสู่รอบสุดท้ายแต่ได้ถอนตัวออกจากการประกวดเนื่องจากติดภารกิจการแข่งขันกีฬาเยาวชนแห่งชาติ ต่อมาศุภชัย ศรีวิจิตร หนีวิกฤตอุทุกภัยน้ำท่วมจากกรุงเทพไปเชียงใหม่ และพบอรเณศขณะกำลังซ้อมแบดมินตันอยู่ที่มหาวิทยาลัยเชียงใหม่ จึงติดต่อให้มาแคสติ้งเรื่อง คู่กรรม ของค่ายเอ็ม เทอร์ตี้ไนน์ เมื่อเรียนอยู่ชั้นมัธยมศึกษาปีที่ 6 จากนั้นอรเณศและมารดาก็มาหาศุภชัยที่บ้านแล้วได้พบกับ เรียว กิตติกร เลียวศิริกุล ซึ่งเป็นผู้กำกับไม่นานก็ติดต่อกลับมาบอกให้มาเวิร์กช็อป จนผ่านการคัดเลือกได้แสดงนำร่วมกับณเดชน์ คูกิมิยะ ในบท อังศุมาลิน จากนั้นจึงได้เข้ามาเซ็นสัญญาเป็นนักแสดงในสังกัด ช่อง 3 เมื่อราวปี พ.ศ. 2556-57 โดยละครเรื่องแรกของ อรเณศ คือเรื่อง สวยร้ายสายลับ โดยแสดงเป็น ผู้กองเมษา คู่กับ บอม ธนิน มนูญศิลป์ เมื่อปี พ.ศ. 2557 ส่วนละครเรื่องสุดท้ายของ อรเณศ ในฐานะนักแสดงในสังกัด ช่อง 3 คือเรื่อง ซ่อนเงารัก โดยแสดงคู่กับ ก็อต อิทธิพัทธ์ ฐานิตย์ เมื่อปี พ.ศ. 2563 โดยแสดงในตอนที่ 1-8 ก่อนเกิดอุบัติเหตุไฟไหม้และทำศัลยกรรม โดยมี ศดานันท์ บาเล็นซิเอก้า มารับช่วงต่อเป็น ขวัญเอย/ขวัญมา หลังทำศัลยกรรมและแสดงจนจบเรื่อง

 ผลงาน 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางช่องวัน 31

|2563
| align="center" | ขอเกิดใหม่ใกล้ ๆ เธอ || align="center" | อัยย์รดา (อัยย์)
|-
|2564
| align="center" | พระจันทร์แดง || align="center" | ปาริชาต ชัยบุรี
|-
| rowspan="1" |2565
| align="center" | สิเน่หาส่าหรี || align="center" | นิลปัทม์ นารากุล (ปัทม์)
|-
| 2569
| align="center" | กลิ่นมาลี
| align="center" | มาลี
|-
|}

 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

|2557
| align="center" | สวยร้ายสายลับ || align="center" | ร.ต.อ. เมษา พงศ์โสภาศิริ (ผู้กองเมษา)
|-
|2559
| align="center" | กุหลาบตัดเพชร || align="center" | เสาวนุช
|-
| rowspan="2" |2562
| align="center" | หน่วยลับสลับเลิฟ || align="center" | รัญชิดา (ปูเป้)
|-
| align="center" | กรงกรรม || align="center" | เพียงเพ็ญ ศรีฆะมัง​
|-
| rowspan="2" | 2563
| align="center" | ซ่อนเงารัก ||align="center"| ขวัญเอย เพียงไพลิน (เจริญดำรงกิจ) (เอย) (แฝดชาย) / ขวัญมา เพียงไพลิน (ศิราพาณิชย์) (มาย) (แฝดหญิง) (รับบทฝาแฝด)
|-
|align="center"| ดวงแบบนี้ไม่มีจู๋
|align="center"|  มีนา (รับเชิญ)
|-
|}

 ซีรีส์  
 ปี  เรื่อง  บทบาท  ออกอากาศ​ 2566 This I Promise You สัญญาบานปลาย​ พาย AIS Play Curse Code แช่งชักหักกระดูก  กฤติยา แอมะซอนไพรม์วิดีโอ​

 ซิทคอม​  
 ปี  เรื่อง  ตอน  บทบาท ออกอากาศ 2566 ''สุภาพบุรุษสุดซอย 2023 ศึกแข่งแย่งไลน์ เรียนสบายกับครูสมพร กิ่ง (รับเชิญ) ช่องวัน 31 แม่ครัวเฮงซวย ช่วยต่อราคา แม่ค้าซกมก

 ภาพยนตร์ 
 ปี  เรื่อง  บทบาท  ค่ายผลิต 2556  คู่กรรม  อังศุมาลิน ชลาสินธุ์ (ฮิเดโกะ)  M39​

 มิวสิกวิดีโอ 
 เพลง อังศุมาลิน ศิลปิน ณเดชน์ คูกิมิยะ (เพลงประกอบภาพยนตร์ คู่กรรม) (2556)
 เพลง ฉันจะดูแลเธอ ศิลปิน ธนิน มนูญศิลป์ (เพลงประกอบละคร สวยร้ายสายลับ) (2557)
 เพลง เซตแล้วตบ ศิลปิน ดาราช่อง 3 (2559)
 เพลง นิสัยไม่ดี ศิลปิน ลิเดีย ศรัณย์รัชต์ (2563)​

 รางวัล 
 ปี  รางวัล  สาขา  ผลงาน  ผล  2563 Maya Awards 2020 นางเอกดาวรุ่งหญิงขวัญใจมหาชน ​ซ่อนเงารัก​ ได้รับรางวั​ล 2564 KAZZ AWARDS 2021 สาวปังแห่งปี 2021 -​ ได้รับรางวั​ล Popular Couple Of The Year (ร่วมกับ ก๊อต อิทธิพัทธ์ ฐานิตย์)​ -​ ได้รับรางวั​ล Siam Series Awards 2021 นักแสดงนำหญิงยอดนิยม ​ซ่อนเงารัก​​ ได้รับรางวั​ล

 อ้างอิง 

 แหล่งข้อมูลอื่น 
 “ริชชี่” จากนักกีฬา มาเป็น “อังศุมาลิน” - ดาวต่างมุม บทสัมภาษณ์โดย หนังสือพิมพ์เดลินิวส์
 เปิดมุมมอง'อังศุมาลิน'คนล่าสุด'ริชชี่'  บทสัมภาษณ์โดย หนังสือพิมพ์คมชัดลึก


หมวดหมู่:นักกีฬาจากจังหวัดเชียงใหม่
หมวดหมู่:ชาวไทยเชื้อสายฟิลิปปินส์
หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายสวิส
หมวดหมู่:ชาวไทยเชื้อสายอังกฤษ
หมวดหมู่:ชาวไทยเชื้อสายสเปน
หมวดหมู่:ชาวไทยเชื้อสายลาหู่
หมวดหมู่:คริสต์ศาสนิกชนนิกายโปรเตสแตนต์ชาวไทย
หมวดหมู่:นักแบดมินตันหญิงชาวไทย
หมวดหมู่:นักแสดงหญิงชาวไทย
หมวดหมู่:นักแสดงจากจังหวัดเชียงใหม่
หมวดหมู่:บุคคลจากโรงเรียนเรยีนาเชลีวิทยาลัย
หมวดหมู่:นิสิตเก่าคณะวิทยาศาสตร์การกีฬา จุฬาลงกรณ์มหาวิทยาลัย
หมวดหมู่:นักแสดงอิสระชาวไทย